Framsøkin Ung

Framsøkin Ung (fyrr Framsøkin Ungdómur, stytt FU) er eitt politiskt ungmannafelag í Føroyum. Framsøkin Ung varð stovnað tann 12. August 2011, og er ungmannafelagið hjá politiska flokkinum Framsókn, ið eisini varð stovnaður í 2011. Virðini hjá ungmannafelagnum eru tey vinnuligu, persónligu og tjóðskaparligu frælsini, eins og hjá móðurflokkinum. Ungmannafelagið ynskir sostatt eisini føroyskt fullveldi. Tó er Framsøkin Ung óheft av móðurflokkinum, politiskt og fíggjarliga. Framsøkin Ung er eitt liberalt og progressivt ungmannafelag, og hava eisini luttikið í almenna rúminum, tá ið kjakast hevur m.a. um Ríkisfelagsskapin, borgarliga víglsu av samkyndum, einskiljing av Rúsdrekkasølu Landsins, viðurskiftir hjá lesandi og ungum, kynskvotur, o.ø.

 Val og valevnir 

 Kommunuval 2012 
Á kommunuvalinum 2012, stillaði ungmannafelagið Ólavur í Búrstovu, Harriet Olafsdóttir Av Gørðum og Ríkin Napoleon Djurhuus upp til valevni, á lista floksins. Ongin teirra var tó valdur inn.

 Løgtingsval 2015 
Á løgtingsvalinum 1. septembur 2015 stillaði Framsókn formannin, Bjarna Kárason Petersen upp á lista floksins, vegna ungmannafelagnum. Bjarni Kárason Petersen fekk 135 persónligar atkvøður, og bleiv eftir samgongusamráðingunum varamaður fyri Framsókn í valskeiðinum 2015-2019 . Framsøkin Ung hevur sostatt umboðan á løgtinginum regluliga, og er einasta ungmannafelag at hava tað, fyri uttan Kristinu Clementsen í Unga Tjóðveldið.

 Kommunuval 2016 
Framsøkin Ung hevur eitt valevni til kommunuvalið 2016. Aleksandur Leitistein Olsen tillar upp til Tórshavnar býráð, og verður valið hildið 8. Novembur 2016

 Norðurlendskt samstarv 
Framsøkin Ung luttekur á hvørjum ári til tingsetuna hjá UNR (Ungdomens Nordiska Råd), har tey eru ein partur av tingbólkinum NLU (Nordens Liberale Ungdom). Ungmannafelagið hevur í hesum samstarvinum verið við til at gjørt og lagt fram hesi uppskot til samtyktar til tingsetuna:
 Uppskot til samtyktar um at viðurkenna rættin hjá føroyingum at drepa hval
 Uppskot til samtyktar um at Føroyar fær sjálvstøðugan limaskap í norðurlendska samstarvinum (innliman í Helsingforssáttmálanum)
 Uppskot til samtyktar um at Norðurlond viðurkenna rættin hjá Føroyingum at hava egna stjórnarskipan

 Formenn síðani 2011 
ÁrFormaður/kvinna2011Harriet Olafsdóttir Av Gørðum2012Ólavur í Búrstovu2013Petur Kristinn Vang2014Bjarni Kárason Petersen2015Jógvan í Dímun Højgaard2016Bjarni Rasmussen2017Bjarni Rasmussen2018William Bærentsen2019Teitur Vestergaard Jakobsen

 Nevnd 
SessurFormaðurNæstformaðurKassameistariSkrivariNevndarlimur1. Tiltakslimur2. Tiltakslimur2011Harriet Olafsdóttir Av GørðumJógvan Elias O. DavidsenHans A. Norðfoss2012Ólavur í BúrstovuPetur Kristinn VangN/A2013Petur Kristinn VangBjarni Kárason PetersenÓlavur í Búrstovu2014Bjarni Kárason PetersenÓlavur í BúrstovuHøgni LamhaugeJógvan í Dímun HøjgaardSverri Skaalum2015Jógvan í Dímun HøjgaardBjarni RasmussenBjarni Kárason PetersenAleksandur Leitisstein OlsenPætur JákupssonTummas Jóhan SigvardsenHanna Vang2016Bjarni RasmussenAleksandur Leitistein OlsenGuðrun Jóannesardóttir HenriksenTóra á Løgmansbø BláhamarWilliam BærentsenKristianna TórheðinsdóttirBjarni Kárason Petersen2017Bjarni RasmussenWilliam BærentsenLudvík Petersen Aleksandur Leitisstein OlsenKristianna Tórheðinsdóttir2018William BærentsenAleksandur L. OlsenLudvík PetersenVilhelm ClementsenKristianna TórheðinsdóttirTeitur Vestergaard Jakobsen2019Teitur Vestergaard JakobsenWilliam BærentsenJógvan Fríði TróndarsonRúna Kass JoensenKristian ClementsenKristianna TórheðinsdóttirAleksandur Leitisstein Olsen

 Slóðir 
 Facebooksíða hjá Framsøkin ung
 Framsókn

Bólkur:Føroysk politisk ungmannafeløg